10/06/2016 | Administración LocalMunicipal
Mesía
Réxime de prestacións económicas do persoal ao servizo do Concello de Mesía en situacións de incapacidade temporal

Réxime de prestacións económicas do persoal ao servizo do Concello de Mesía en situacións de incapacidade temporal O Pleno do Concello de Mesía, en sesión celebrada o día 3 de xuño de 2016, adoptou o acordo que de seguido se transcribe sobre o réxime de prestacións económicas do persoal ao servizo do Concello de Mesía en situacións de incapacidade laboral temporal, ao abeiro do Real decreto-lei 20/2012, de 13 de xullo: “PRIMEIRO.–Complementar as prestacións que perciba o persoal funcionario incluído no Réxime Xeral da Seguridade Social e o persoal laboral ao servizo deste Concello de Mesía nas situacións de incapacidade temporal, do seguinte xeito: 1.-Cando a situación de incapacidade temporal derive de continxencias comúns: a) Dende o primeiro día da situación de incapacidade temporal ata o terceiro día, inclusive, recoñeceráselle un complemento retributivo ata acadar o 50% das retribucións que se viñan percibindo no mes anterior ao de causarse a incapacidade. b) Dende o cuarto día da situación de incapacidade temporal ata o vixésimo día, ambos inclusive, recoñeceráselle un complemento retributivo ata acadar o 75% das retribucións que se viñan percibindo no mes anterior ao de causarse a incapacidade. c) A partir do vixésimo primeiro día, inclusive, aboarase un complemento ata acadar o 100% das retribucións que se viñan percibindo no mes anterior ao de causarse a incapacidade.2.–Cando a situación de incapacidade temporal derive de continxencias profesionais (enfermidade profesional o accidente de traballo), e durante todo o período de duración da mesma, a prestación recoñecida pola Seguridade Social será complementada ata o 100% das retribucións que viñera percibindo dito persoal no mes anterior ó de causarse a incapacidade.3.–Cando a situación de incapacidade temporal derive de continxencias comúns, recoñecerase, dende o inicio da IT, un complemento retributivo ata acadar o 100% das retribucións que se viñeran percibindo no mes anterior ao de causarse a incapacidade, nas seguintes situacións: – Hospitalización. – Intervención cirúrxica ou ambulatoria. – Risco por embarazo. – Risco perante a lactancia natural. – Accidente grave ou moi grave. – IT por enfermidade relacionada por discapacidades recoñecidas cun grado do 33% ou superior. – IT sen hospitalización provocada por enfermidades crónicas, dexenerativas, irreversíbeis e/ou incurábeis. – IT sen hospitalización pero que requira tratamento ou terapia hospitalaria por enfermidades crónicas, dexenerativas, irreversíbeis e/ou incurábeis (por exemplo a diálise). – Procesos oncolóxicos. – Períodos de recuperación ou postoperatorios e recaída dos mesmos. SEGUNDO.–Mediante resolución da Alcaldía serán resoltas as cuestións de interpretación e desenvolvemento que se susciten en relación coa aplicación do contido do presente acordo. TERCEIRO.–O presente acordo entrará en vigor a partir do día seguinte ao da súa adopción, sen prexuízo da súa publicación no Boletín Oficial da Provincia da Coruña.” Mesía, 6 de xuño de 2016. Asdo.: Mariano Iglesias Castro Alcalde